שיעור הדיוק בזיהוי השונויות הגנטיות באנליזה המתבצעת באמצעות בדיקת נוירופרמג'ן הוא 100% בקירוב. כלומר, הוודאות שווריאנט גנטי אשר זוהה על ידי הבדיקה אכן נמצא בדנ''א של המטופל/ת היא גבוהה מאוד. הפנוטיפ – משמע, הביטוי הקליני של השונות הגנטית – פחות וודאי מהסיבה הפשוטה שגנטיקה היא גורם משמעותי אבל לא הגורם היחיד המשפיע על פעילות של תרופות אצל אדם ספציפי. גורמים אחרים כגון: גיל, מין, מחלות רקע, תזונה או תרופות אחרות שהאדם לוקח, גם להם יש השפעה. כמו כן, הבדיקה בודקת שונויות גנטיות ספציפיות שיש קשר ידוע ומתוקף ביניהן לבין פעילות התרופות בדו''ח, ואינה ממפה את כל השונויות הגנטיות הרלוונטיות. המידע המתקבל בדו''ח התוצאות הוא כלי עזר המאפשר לרופא לבצע התאמת טיפול תרופתי מושכלת וטובה יותר ואינו מחליף את דעתו/ה או החלטתו/ה של הרופא/ה המטפל/ת.